Johann Georg Fincke

Johann Georg FINCKE, ankaŭ Fink, Finke (* proksimume 1680; entombigita la 26-an de majo 1749 en Saalfeld) estis germana orgenkonstruisto. 

 Vivo 

Estas necerte, ĉu la patro de Fincke, Christian Fincke, jam estis orgenkonstruisto. Eblas, ke Fincke laboris kune kun Georg Christoph Stertzing ĉe la orgeno de la urbopreĝejo en Jena. Almenaŭ li loĝis kelkajn jarojn en Jena. En 1709 li transloĝiĝis al Saalfeld por la konstruado de la orgeno en la tiea urbopreĝejo. Ĉi tiun orgenon kontrolis Johann Nicolaus Bach. En 1719 Fincke ricevis privilegion.

Ekde 1720 Johann Georg Fincke laboris ĉefe en Gera. Ĉar li tie akiris la civitanecon, oni povas supozi translokigon de la metiejo. Lian orgenon starigitan en la tiea Johano-Preĝejo ekzamenis neniu malpli grava ol Johann Sebastian Bach. Li pretigis pozitivan ekspertizon pri ĉi tiu instrumento ekipita per multaj teknikaj kaj sonaj apartaĵoj. 

En 1726 Fincke ekloĝis en Neustadt an der Orla. Tie li ankaŭ estis ricevinta komision por la konstruado de granda orgeno. Tamen lia restado en Neustadt ŝajne estis nur nedaŭra. Poste li denove estis en Saalfeld. 

La filo de Fincke, Johann Georg, transprenis la metiejon post la morto de la patro.

 Verkoj 

 Jaro  Loko  Preĝejo  Bildo  Manualoj  Registroj  Rimarkoj1701Buttstädt Finkonstruado de la orgeno komencita far Peter Herold1703Apolda Kompletado de la orgeno1703Oberweimar 1707Camburg 1707JenaVierzehnheiligen Konserviĝinta 1708Gumperda 1709–1714SaalfeldJohano-Preĝejo 1713SchwarzburgKastelopreĝejo 1715GeraJohano-Preĝejo 1716Altenbeuthen 1718Hoheneiche 1720GeraSavanto-Preĝejo 1722-24GeraJohano-Preĝejo GeraOrfejo GeraJohano-Preĝejo, malgranda orgeno 1726Neustadt an der Orla Konserviĝinta 1729Gräfenthal 1730Großneundorf Wallendorf  1745Kopitzsch Schmieritz 1748Lehesten ekde 1749Schmiedefeld am Rennsteig Finfarita de Wolfgang Heinrich Daum el Coburg

 Literaturo  

 Torsten Sterzik: Johann Georg Fincke, der Saalfelder Orgelbauer. Ein bedeutender Meister der Bachzeit. In: Thüringer Orgeljournal. Arnstadt, 1999

 Eksteraj ligiloj 
 http://www.kirche-in-schleiz.de/neustadt/info/orgel.htm 

Kategorio:Germanaj orgenkonstruistoj